ПОЛ ВЕРЛЕН

ПОСЛЕДНИЯТ ГАЛАНТЕН ПРАЗНИК

Част 0 от „Другите книги“

Превод от френски: Кирил Кадийски, 1994

chitanka.info

Да се сбогуваме за сетен път,

любезни господа и дивни дами.

И тъй, достатъчно епиталами,

пък и насладите съвсем сладнят.

Ни вайкане, ни укори, ни жалби!

Ужасно е човек да се сравни

с овен, наравно с другите овни,

тъй както стихоплетът пожелал би.

Как смешни бяхме често в тоя свят,

че страдахме със скръб неуморима.

Това желаел го Амур. И има

защо — от боговете е най-млад.

Да се сбогуваме — ще го повторя.

И нека нашите сърца скърбят

и — стенейки — да ни зоват на път:

о, пътят към Содом и към Гомора!

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги